|  |
| --- |
| PATVIRTINTA |
| Kauno r. Lapių pagrindinės mokyklos |
| direktoriaus 2024 m. spalio 15 d. |
| įsakymu Nr. V-85/2 |

**IŠVYKŲ IR KITŲ NE MOKYKLOS APLINKOJE ORGANIZUOJAMŲ UGDYMO VEIKLŲ APRAŠAS**

**I SKYRIUS BENDROSIOS NUOSTATOS**

1. Siekiant pradinio, pagrindinio ir vidurinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos), nustatytų tikslų, mokinių mokymosi procesas turi būti organizuojamas ne tik mokykloje ir jos aplinkoje, bet ir ne mokyklos aplinkose, organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Art (creative activities), Mathematics*) (toliau – STEAM) atviros prieigos centrus ar kitas mokymuisi aktualias aplinkas.
2. Mokykla, ugdymo procesą organizuodama ne mokyklos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiriamos prasmingos užduotys, vertinama mokymosi pažanga.
3. Ugdymo ne mokyklos aplinkoje organizavimo aprašas (toliau – Aprašas) numato ugdymo ne mokyklos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti.
4. **SKYRIUS**

**UGDYMO NE MOKYKLOS APLINKOJE ORGANIZAVIMO FORMOS IR TRUKMĖ**

1. Atsižvelgiant į dalyko bendrosios programos mokymosi turinį, ugdymo procesas ne mokyklos aplinkoje gali būti organizuojamas vykdant:
	1. išvykas, t. y. išvykimus iš mokyklos mokymosi tikslais: į muziejus, STEAM centrus, parkus, miškus, sporto aikštynus, baseinus ar kitus objektus, erdves, kuriose organizuojamas ugdymo procesas;
	2. pažintines veiklas, kaip neformaliojo vaikų švietimo veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.
2. Pažintinės veiklos organizavimo formos:
	1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;
	2. turistinė stovykla – trumpalaikio vaikų poilsio organizavimo forma į rekreacinę teritoriją su įrengta stovyklaviete;
	3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;
	4. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;
	5. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones (pvz., dviračius);
	6. varžybos – organizuotas vaikų (jų grupių) rungtyniavimas ugdymo tikslais;
	7. kitos mokyklos vykdomos pažintinės veiklos formos.
3. Ugdymo proceso ne mokyklos aplinkoje trukmė gali būti:
	1. trumpalaikė (nuo vienos iki kelių valandų);
	2. visos dienos (trukmė ilgesnė nei per dieną nustatytas pamokų laikas);
	3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).
4. Ugdymas ne mokyklos aplinkoje gali būti organizuojamas:
	1. artimoje aplinkoje, netoli mokyklos esančiose organizacijose, viešose erdvėse ar parkuose ir kituose objektuose;
	2. savivaldybės teritorijoje;
	3. kitos savivaldybės teritorijoje;
	4. kitoje šalyje.
5. **SKYRIUS**

**UGDYMO NE MOKYKLOS APLINKOJE PLANAVIMAS IR ORGANIZAVIMAS**

1. Ugdymo ne mokyklos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne mokyklos aplinkoje ir tam reikalingi resursai (transportas ir kt.) derinami su mokyklos vadovu ar jo įgaliotu asmeniu. Planuojant organizuoti ugdymą ne mokyklos aplinkoje rekomenduojama atsižvelgti į šiuos veiksnius:
	1. tikslingumo. Numatyti, kaip suplanuotos veiklos padės siekti dalyko Bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;
	2. mokinių saugumo. Numatyti priemones mokinių saugumui esant ne mokyklos aplinkoje užtikrinti;
	3. įtraukumo. siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;
	4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar mokykla gali juos skirti;
	5. rizikų tikimybės. Apsvarstyti galimas rizikas ir numatyti jų įveikos būdus.
2. Siekiant, kad ugdymas ne mokyklos aplinkoje sukurtų prielaidas mokiniams patirti gilesnę mokymosi patirtį, rekomenduojama:
	1. numatyti konkrečius uždavinius, kuriems pasiekti ugdymo procese reikalingos kitokios aplinkos;
	2. įtraukti mokinius į pasiruošimo procesą ir padėti mokiniams suprasti kontekstą;
	3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;
	4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;
	5. į ugdymo procesą pagal galimybes įtraukti interaktyvias mokymosi priemones;
	6. ugdymo veiklas organizuoti pagal iš anksto sudarytą planą.
3. **SKYRIUS**

**SAUGUMO REIKALAVIMAI IR ATSAKOMYBĖS**

1. Organizuojant išvyką, vykimą į pažintines veiklas (toliau – Išvyka) ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas. Lydintys asmenys – suaugę asmenys, kurių funkcijas apibrėžia mokyklos vadovas. Lydinčiųjų asmenų skaičius priklauso nuo Išvykoje dalyvaujančių mokinių skaičiaus. Jeigu Išvykoje dalyvauja:
	1. mažiau nei 15 mokinių ir jie yra vyresni nei 16 metų, skiriamas tik Išvykos

vadovas;

* 1. mažiau nei 15 mokinių, kurie mokosi pagal pradinio ugdymo programą, skiriamas Išvykos vadovas ir lydintis asmuo;
	2. mažiau nei 15 mokinių, kurie mokosi pagal pagrindinio ugdymo programą ir jaunesni nei 16 metų, skiriamas Išvykos vadovas ir lydintis asmuo;
	3. daugiau kaip 15 ir mokinių, vyresnių nei 16 metų, skiriamas Išvykos vadovas ir lydintis asmuo;
	4. daugiau kaip 30 mokinių, skiriamas Išvykos vadovas ir 2 lydintys asmenys;
	5. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys;
	6. suaugusiems asmenims vykstant į Išvykas skiriamas tik Išvykos vadovas, kuriuo gali būti skiriamas vienas iš vykstančiųjų.
1. 1–2 klasių mokiniams organizuojamos išvykos ne į ilgesnės nei vienos ugdymo dienos trukmės.
2. Siekiant užtikrinti mokinių saugumą organizuojant ugdymą ne mokyklos aplinkoje, nustatoma, kad:
	1. mokyklos vadovas:
		1. įsakymu skiria ir tvirtina asmenį, atsakingą už ugdymo ne mokyklos aplinkoje organizavimą;
		2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;
		3. skiria ir tvirtina Išvykos vadovą ir lydinčiuosius asmenis. Lydintys asmenys nėra skiriami, kai ugdomojoje veikloje dalyvauja tik suaugusieji asmenys;
		4. atsižvelgdamas į planuojamos veiklos specifiką, mokinių amžių ir jų specialiuosius ugdymo(si) poreikius, gali nustatyti dalyvaujančiųjų išvykoje skaičių ir kitokį lydinčių asmenų skaičių;
	2. Išvykos vadovas:
		1. teikia prašymą raštu mokyklos vadovui; parengia veiklų programą / planą ir numato parengiamuosius darbus; žygio, ekskursijos, išvykos programoje nurodomi žygio, ekskursijos, išvykos, tikslai, uždaviniai, trumpas programos aprašas, nurodomas išvykimo ir planuojamas parvykimo laikas; parengiami vykstančių mokinių sąrašai;
		2. numato galimas rizikas ir pasirengimą joms valdyti; turi pirmosios pagalbos

vaistinėlę;

* + 1. pasirašytinai supažindina mokinius su pirmosios pagalbos teikimu ir

naudojimusi pirmosios pagalbos vaistinėle, saugaus eismo taisyklėmis, aplinkosaugos, priešgaisrinės saugos bei maudymosi reikalavimais;

* + 1. pristato suplanuotų veiklų planą mokiniams ir jų tėvams (globėjams, rūpintojams);
		2. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi;
		3. užtikrina numatytų veiklų įgyvendinimą ir sąlygas numatytiems ugdymo tikslams pasiekti;
		4. užtikrina, kad vykdant suplanuotas veiklas būtų laikomasi mokykloje nustatytų

procedūrų;

* 1. nepilnamečių mokinių tėvai (globėjai, rūpintojai) atsakingi už:
		1. raštiško sutikimo dėl vaiko dalyvavimo planuojamose veiklose pateikimą už

Išvyką atsakingam asmeniui. Sutikimas turi būti pateiktas pagal mokyklos parengtą formą, arba el. dienyne; mokinio tėvai (globėjai, rūpintojai) turi teisę nepritarti, kad vaikas dalyvautų Išvykoje, atšaukti vaiką iš Išvykos. Mokiniams, nedalyvaujantiems Išvykoje, vyksta ugdymo procesas mokyklos nustatyta ugdymo organizavimo forma;

* + 1. su Išvykai organizuoti susijusių išlaidų apmokėjimu;
		2. būtinos informacijos apie vaiko sveikatą perdavimu lydintiems asmenims;
	1. mokiniai atsakingi:
		1. už dalyvavimą Išvykoje. Atsisakyti dalyvauti gali tik dėl objektyviai pagrįstų priežasčių, dėl kurių susitariama mokykloje;
		2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus, naudodamiesi visuomeniniais, vandens keliais, keliaudami draustiniais ar kitomis riboto lankomumo teritorijomis, vadovautis saugaus eismo taisyklėmis, nustatytomis šiems keliams ir teritorijoms.
1. **SKYRIUS**

**IŠVYKOS Į UŽSIENĮ ORGANIZAVIMAS**

1. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.
2. Mokyklos vadovas ar jo įgaliotas asmuo, susipažinęs su mokytojo planuojamos Išvykos programos projektu, kuris rengiamas mokyklos nustatyta tvarka, priima sprendimą dėl mokinių Išvykos į užsienį organizavimo. Mokyklos vadovas įsakymu skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.
3. Išvykos į užsienį vadovas:
	1. sudaro detalią Išvykos programą;
	2. numato galimas kelionės rizikas ir jų valdymą ir aptaria su mokyklos vadovu;
	3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;
	4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką;
	5. organizuoja vizos, jeigu reikalinga, gavimą;
	6. organizuoja mokinių pasirengimą vykti į Išvyką, atsižvelgdamas į mokyklos nustatytas taisykles / reikalavimus. Neišvykusiems mokiniams ugdymo procesas organizuojamas mokykloje įprasta tvarka;
	7. supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;
	8. supažindina su išvykos taisyklėmis.
4. **SKYRIUS**

**PAMOKŲ BASEINE IR ĮVAIRIUOSE VANDENS TELKINIUOSE MAUDYMOSI REIKALAVIMAI**

1. Vykdant turizmo renginius maudymosi vieta parenkama iš anksto.
2. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos normos HN 79:2010 „Vaikų vasaros poilsio stovykla. Bendrieji sveikatos saugos reikalavimai”, patvirtintais Lietuvos Respublikos sveikatos apsaugos ministro 2010 m. rugsėjo 7 d. įsakymu Nr. V - 765 (Žin., 2010, Nr. 108-5567) reikalavimais.
3. Maudymosi plotą privalo žinoti visi besimaudantieji.
4. Maudomasi tik išvykos vadovui leidus ir jam stebint.
5. Vienu metu gali maudytis ne daugiau kaip 8 vaikai. Kai išvykos dalyviai maudosi, grupės vadovas privalo būti labai atidus.
6. Maudantis draudžiama be reikalo šūkauti, nes šauksmas yra pagalbos prašymo signalas.
7. Mokinius, vykstančius į fizinio ugdymo pamokas baseine (pagal mokymo plaukti programą ir kt.) ar vandens telkinyje, lydi klasės vadovas ar fizinio ugdymo mokytojas. Baseine laikomasi privalomų saugumo, higienos taisyklių ir kt. taisyklių, kurias nustato baseino administracija.
8. **SKYRIUS BAIGIAMOSIOS NUOSTATOS**
9. Išvykoms organizuoti ugdymo procese naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro įsakymais; transportui naudojamos Kauno r. savivaldybės lėšos, skirtos transportui, jeigu vykstama mokykliniu autobusu ir lėšų pakanka.
10. Mokinių Išvykos organizuojamos nuosekliai pagal poreikį ir numatomos ilgalaikiuose teminiuose planuose. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).